Οι ήπιες περιπτώσεις αστιγματισμού δεν χρειάζονται θεραπεία. Οι γιατροί αντιμετωπίζουν τον αστιγματισμό που προκαλεί προβλήματα όρασης χρησιμοποιώντας έναν από τους παρακάτω τρόπους.
Επιδιορθωτικοί φακοί
Τα γυαλιά οράσεως και οι φακοί επαφής είναι η πιο κοινή και λιγότερο επεμβατική θεραπεία για τον αστιγματισμό.
Ορθοκερατολογία (Ortho-K)
Η ορθοκερατολογία είναι μία θεραπεία που χρησιμοποιεί άκαμπτους φακούς επαφής για να επιδιορθώσει προσωρινά την ανώμαλη καμπυλότητα του κερατοειδούς χιτώνα. Θα χρειαστεί να φοράτε αυτούς τους φακούς για περιορισμένες χρονικές περιόδους. Μπορεί να τους φοράτε στον ύπνο σας και να τους αφαιρείτε κατά τη διάρκεια της ημέρας. Κάποια άτομα έχουν καθαρή όραση κατά τη διάρκεια της ημέρας χωρίς φακούς επαφής όταν υποβάλλονται σε ορθοκερατολογία. Τα οφέλη της ορθοκερατολογία εμφανίζονται για όσο διάστημα χρησιμοποιείται η συγκεκριμένη μέθοδος. Η όραση θα επιστρέψει στην πρωθύστερη κατάσταση μετά τον τερματισμό της.
Χειρουργική επέμβαση
Ο γιατρός μπορεί να σας προτείνει χειρουργική επέμβαση εάν έχετε μεγάλο βαθμό αστιγματισμού. Ο εν λόγω τύπος χειρουργικής επέμβασης χρησιμοποιεί laser για να επανασχηματίσει τον κερατοειδή χιτώνα. Το αποτέλεσμα είναι η μόνιμη επιδιόρθωση του αστιγματισμού. Υπάρχουν τρεις κοινές χειρουργικές μέθοδοι για τον αστιγματισμό: LASIK, PRK και RK. Και οι τρεις συνοδεύονται από ορισμένους κινδύνους. Συμβουλευτείτε το γιατρό σας αναφορικά με τους κινδύνους και τα οφέλη προτού προβείτε σε οποιαδήποτε διαδικασία.